# Personer som nasjonalsymboler

Ola Nordmann, personifikasjonen av det norske folk, med bondsk bunadsjakke, nisselue og tollekniv karikert av Olaf Krohn i *Vikingen* 1905.
Uncle Sam (personifikasjonen av USA) med hvithodet havørn og Britannia (personifikasjonen av Storbritannia) med britisk løve framstilt arm-i-arm på en propagandaplakat fra første verdenskrig symboliserer den britisk-amerikanske alliansen under krigen. Storbritannia har også hatt bonden John Bull som et mer folkelig symbol.
Fransk karikaturtegning fra 1898 som viser stormaktenes imperialistiske kamp om herredømmet i datidens Kina. Nasjonene er framstilt som personer og stereotyper; kineseren har karakteristisk hårpisk og guanmao (embetshatt), mens Storbritannia er representert ved dronning Viktoria i enkeslør, Tyskland ved keiser Vilhelm II i pikkelhue, Russland ved tsar Nikolaj II i pelskalott, Frankrike ved personifikasjonen Marianne i frihetslue og Japan ved en japaner med chonmage (tradisjonell, barbert frisyre) og samuraisverd.
*Italia und Germania* (*Sulamith und Maria*) malt av nasareneren Friedrich Overbeck 1811-1828 symboliserer vennskapet mellom Italia og Tyskland representert ved forløperne til Italia Turrita, den bekronte personifikasjonen av Italia fra 1870-tallet, og Germania, tysk nasjonalfigur fra 1840-tallet.
Frimerkegruppe fra Færøyene 1983 der de tradisjonelle folkegruppene i Norden er prepresentert ved figurer i nasjonaldrakter
Kozak Mamaj (*Козак Мамай*), kosakkhelten Mamaj, det ukrainske folkets nasjonalfigur, sittende på orientalsk vis under et eiketre, med symbolske attributter: tradisjonell zaporozje-kosakkisk osedelets (hårlokk) på barbert hode, barter, langpipe, kaftan, posebukser, sabel, kobza (ukrainsk lutt) og hest. Folkelig maleri fra tidlig på 1800-tallet.
**Personer som nasjonalsymboler** omfatter forskjellige oppdiktede, antropomorfe skikkelser som brukes som nasjonalsymboler for bestemte nasjoner og land. Figurene kan være hentet fra nasjonal mytologi eller historie, eller de kan ha blitt laget som en personifisering av et folk, et land eller innbyggerne der. Slike nasjonalsymboler kan brukes i offisielle og høytidelige sammenhenger, for eksempel som motiv på penger, frimerker og i billedkunst, eller i mer spøkefulle eller satiriske omtaler og avbildninger, for eksempel som stereotype karikaturer i avistegninger og på propagandaplakater.

Nasjonalfigurer omfatter i videre forstand også nasjonaldyr og andre allegoriske vesener som symboliserer eller representerer en nasjon.

## Eksempler

| Land | Personifikasjon |
| --- | --- |
|  Albania | Moder Albania, krigshelten Skanderbeg |
|  Argentina | Bilde eller skulptur av republikken/friheten/framsteget/fedrelandet, gauchoer |
|  Armenia | Moder Armenia (*Majr Hajastan*, «Mor Hajastan») |
|  Australia | Boksende kenguru |
|  Brasil | Efígie da República, Candango (bare i Brasília), Bandeirante (i staten São Paulo) |
|  Bulgaria | Bay Ganyo |
|  Canada | Johnny Canuck, «Mountie» (et medlem av Det ridende kanadiske politiet), Le Vieux de '37 (franskspråkligr Canada), Adam Dollard des Ormeaux (brukt under verdenskrigene som et militært eksempel), Miss Canada, Mother Canada (ved Vimy Memorial) |
|  Chile | El Roto, El Huaso, La Carmela, Doña Juanita (en vanlig chilensk landsens kvinne) |
|  Kina | Kinesisk drage |
|  Danmark | Holger Danske |
|  Den dominikanske republikk | Anacaona |
|  Egypt | Om el-Donia («Verdensmoderen») |
|  England | John Bull |
|  Europa | Europa, Europa regina, Karl den store, Sankt Hedvig (se egen artikkel om personifikasjoner av Europa) |
|  Finland | Suomi-neito («Finlands-møya») |
|  Frankrike | Marianne, gallisk hane |
|  Georgia | Sankt Georg, Kartlis Deda («Moder Georgia») |
|  Hellas | Athene, skikkelsen fra maleriet *La Grèce sur les ruines de Missolonghi* (1825) av Eugène Delacroix |
|  Honduras | Juan Pueblo |
|  Ungarn | Hungária/ Hunnia |
|  Island | Fjallkonan («Fjellkvinnen») |
|  Irland | Ériu, Kathleen Ni Houlihan Hibernia, Granuaile |
|  India | Gudinnen Bharat Mata («Moder India»), tidligere gudinnen Durga, The Common Man |
|  Indonesia | Ibu Pertiwi («Moder jord») |
|  Israel | Srulik, Kong David |
|  Italia | Italia Turrita |
|  Japan | Amaterasu Omikami, samurai |
|  Kambodsja | De mytologiske figurene Preah Thaong og Neang Neak |
|  Nord-Makedonia | Mor Makedonia, Den makedonske løve (nasjonalsymbol) |
|  Malta | Melita |
|  Mexico | La Adelita |
|  Nederland | Hans Brinker (utenfor Nederland), De Leeuw van Oranje, de Nederlandse Maagd («Nederland-møya»), (Zeeland: Zeeuws Meisje) |
|  New Zealand | Kiwi, Zealandia, Southern man (for Sørøya) |
|  Norge | Ola og Kari Nordmann, Moder Norge, Ola Dunk, Kong Nor (historisk) |
|  Pakistan | Pak Watan |
|  Palestina | Handala |
|  Peru | Chalán, La Madre Patria |
|  Filippinene | Juan dela Cruz, Maria Clara (i romanen *Noli Me Tangere*) |
|  Polen | Polonia, (Lech, Den hvite ørn) |
|  Portugal | Zé Povinho, Eu nacional («Det nasjonale selv»), Lusitania, Efígie da República, Galo de Barcelos («Barcelos' hane») |
|  Romania | România Revoluționară malt av Konstantin Daniel Rosenthal |
|  Russland | Rossija-Matusjka (Россия-Матушка, «Moder Russland») eller Rodina-mat (Родина-мать, «Moder Moderland»), russisk bjørn |
|  Skottland | Jock Tamson |
|  Serbia | Ulv (nasjonal persifikasjon bygd på slavisk mytologi), Prins Marko (mytisk helt, stereotyp på serbisk mentalitet), Kosovo-jomfru, typisk serber (skjeggete, sta man med pelshatt) |
|  Slovenia | Kranjski Janez («Jon fra Krain», en vanlig mann fra Slovenias sentralregion), Peter Klepec |
|  Sør-Korea | Dangun |
|  Spania | Hispania, Juan Español, Toro Osborne (Osborne-okse) |
|  Sverige | Moder Svea |
|  Sveits | Helvetia |
|  Tsjekkia | Josef Švejk (litterær skikkelse), Český Vašek (på 1800-tallet, foreldet), Hloupý Honza, Praotec Čech (sagnskikkelsen «stamfader Tsjekk»), Čechie, Dobbelthalet tsjekkisk løve |
|  Tyrkia | Anatolia, Boskurt («Den grå ulven») |
|  Tyskland | Tyskland: Germania, Deutscher Michel, krigeren Arminius (Hermann der Cherusker) Bayern: Bavaria, Berlin: Berolina, Franken: Franconia, Hamburg: Hammonia, Preussen: Borussia, Pfalz: Palatia, Sachsen: Saxonia |
|  Storbritannia | Britannia, John Bull, løve |
|  USA | Uncle Sam (personifikasjon for myndighetene), Lady Liberty (Frihetsstatuen), Columbia, John Doe, Brother Jonathan (foreldet), Johnny Rebel (for Sørstatene, foreldet), Billy Yank (for Nordstatene, foreldet) |
|  Ukraina | Kosakken Mamaj |
|  Sovjetunionen | Rodina-mat (Родина-мать, «Moder Moderland») |
|  Venezuela | Frihetens hvite hest |
|  Wales | Dame Wales, skikkelsen på maleriet *Deffroad Cymru, the Awakening of Wales* (1911) av Christopher Williams |
|  Østerrike | Austria |

## Se også

* Nasjonalsymbol
* Nasjonaldyr
* Nasjonalhelt
* Landsfader
* Nasjonaldrakt

## Eksterne lenker

* (en) Personifications of nations – kategori av bilder, video eller lyd på Commons

Autoritetsdata